vpn « Informasietegnologie
Strenger reëls vir VPN
Donderdag, Junie 21st, 2018
'n Groot groep van ons personeel en studente gebruik FortiClient om VPN-toegang te verkry tot die Universiteitsnetwerk wanneer hulle nie op kampus is nie. Om te verseker dat ons netwerk veilig en sekuur bly, moet ons sekere maatreëls vir ons dienste in plek sit om die Universiteit te beskerm teen skade weens die onwettige gebruik van universiteitsbronne. Dis veral belangrik wanneer dit kom by toegang tot ons netwerk met VPN.
Vanaf 6 Augustus 2018 word daar vereis dat alle nuwe VPN-gebruikers registreer vir die diens. Indien jy sedert 1 Januarie 2018 VPN (FortiClient) gebruik, is jy outomaties reeds geregistreer en hoef jy nie weer aansoek te doen nie. As jy egter 'n nuwe VPN-gebruiker is, volg asseblief die onderstaande instruksies:
Die hoof van jou departement moet 'n e-pos stuur na help@sun.ac.za wat motiveer hoekom jy VPN-toegang benodig vir werksdoeleindes.
Nadat die versoek ontvang is sal jy 'n e-pos ontvang wat jou registrasie vir VPN bevestig, tesame met instruksies vir die installasie van FortiClient, die sagteware benodig vir VPN-toegang.
'n VPN (Virtual Private Network) is 'n metode om direk op die Universiteit se netwerk aan te teken met jou eie rekenaar wanneer jy nie op kampus is nie. Op dié manier kry jy, met behulp van toepassings wat reeds op jou rekenaar geinstalleer is, toegang tot interne US-bronne soos ander rekenaars, netwerkstoorspasie, webwerwe en joernale. VPN bied 'n enkripteerde verbinding wat help verseker dat sensitiewe data veilig versend word, voorkom dat ongemagtigde persone afluister op die verbinding en jy sodoende veilig elders kan werk.
'n Sekure VPN-verbinding aan die US-netwerk d.m.v. FortiClient is nie nodig vir standaard, webgebaseerde dienste nie. Dit sluit e-pos, biblioteekbronne,SUNLearn en die SUN-e-HR webwerf in. Al hierdie dienste is reeds toeganklik via die internet sonder `n VPN-verbinding.
Meer inligting oor die gebruik van VPN en FortiClient is ook beskikbaar op ons dienskatalogus.
Tags: forticlient, remote access, vpn
Posted in Konnektiwiteit, Sekuriteit | Comments Off on Strenger reëls vir VPN
Dinsdag, Junie 6th, 2017
Posted in Konnektiwiteit, Algemeen | Comments Off on Microsoft-opdaterings d.m.v. VPN en datakostes
VPN – jou verbinding by die huis
Met die uitrol van die nuwe vuurmuur ("firewall") het die metode vir toegang tot die internet vir tuisgebruikers ook verander. As jy een van die gelukkiges is wat by die huis ook kan werk, kan jy onderstaande instruksies volg en sal jy in `n oogwink weer aan die gang wees.
Vir stap-vir-stap-instruksies vir die installasie van die nuwe VPN-kliënt, kliek hier. Indien jy tans reeds die "checkpoint VPN" gebruik (jy sal `n sleuteltjie onder regs op jou rekenaarskerm sien), volg eers hierdie instruksies voordat jy die kliënt installeer. Let wel, die installasie werk NIE op kampus nie. Jy moet buite die US-netwerk wees.
Indien jy NXInetkey sonder VPN vanaf die huis gebruik, sal dit vanaf 1 April weens sekuriteitsredes nie meer werk nie. Volg dieselfde prosedures as VPN-gebruikers en installeer die nuwe program.